b"\n_START_ARTICLE_\nMast\xc3\xad angl\xc3\xa8s\n_START_SECTION_\nHist\xc3\xb2ria i origen de la ra\xc3\xa7a\n_START_PARAGRAPH_\nDescendent del Mast\xc3\xad del Tibet, va ser portat a Europa pels fenicis; de seguida la seva veritable p\xc3\xa0tria va arribar a ser Gran Bretanya, on ha estat molt apreciat. Una de les races m\xc3\xa9s antigues, els Mastiff van ser guardats com un tresor pels babilonis fa m\xc3\xa9s de 4000 anys.\n_START_SECTION_\nDescripci\xc3\xb3\n_START_PARAGRAPH_\nCrani mass\xc3\xads, ulls petits i distanciats, orelles petites, potes fortes i rectes, assentades en angle recte en el seu maluc i homoplats, cua alta._NEWLINE_Pelatge: El pelatge extern \xc3\xa9s curt i llis, l'intern \xc3\xa9s dens i tupid. Color pr\xc3\xa9ssec, beix o tacat. El musell ha de ser negre._NEWLINE_Al\xc3\xa7ada: mascles 75 cm., femelles 69 cm._NEWLINE_Pes: De 79 a 86 kg.\n_START_SECTION_\nCures\n_START_PARAGRAPH_\nNecessita exercici diari per a construir el seu port muscul\xc3\xb3s i una alimentaci\xc3\xb3 cuidada, molt important fins que finalitzi el creixement, cap als dos anys.\n_START_SECTION_\nTemperament\n_START_PARAGRAPH_\nEls diferents creuaments estudiats t\xc3\xa8cnicament, han eliminat la seva antiga ferocitat, pel que avui \xc3\xa9s un gos equilibrat, mans, desitj\xc3\xb3s d'afecte i molt bo amb els nens. Quan se l'ensinistra, pot enfrontar-se amb els delinq\xc3\xbcents amb extraordin\xc3\xa0ria agressivitat.\n_START_SECTION_\nEntrenament\n_START_PARAGRAPH_\n\xc3\x89s un gos una mica tossut (m\xc3\xa9s aviat mandr\xc3\xb3s), al qui li pot costar un poc d'aprendre. Tanmateix, s\xc3\xad que se'l pot educar per a tasques de defensa.\n_START_SECTION_\nUtilitat\n_START_PARAGRAPH_\nGos de defensa, ensinistrat adequadament. Tamb\xc3\xa9 com a gos de companyia si es t\xc3\xa9 l'espai i el temps suficient per a dedicar-s'hi. No \xc3\xa9s adequat per a un pis."